15 ຄົນເສຍຊີວິດ ໃນການປະທະກັນ ຢູ່ຊີເຣຍ
ການປະເຊີນໜ້າ ລະຫວ່າງພວກປະທ້ວງ ແລະກຳລັງຮັກສາຄວາມສະຫງົບ ໃນຊີເຣຍ ເຮັດໃຫ້ມີຜູ້ເສຍຊີວິດ 15 ຄົນ
ພວກທີ່ເຫັນເຫດການແລະພວກນັກເຄື່ອນໄຫວໃນຊີເຣຍກ່າວວ່າ ມີຢ່າງນ້ອຍ 15 ຄົນເສຍ ຊີວິດໃນວັນສຸກວານນີ້ ເວລາກຳລັງຮັກສາຄວາມສະຫງົບຍິງປືນເຂົ້າໃສ່ຝູງຊົນຂະນະທີ່ພວກ ປະທ້ວງຫຼາຍສິບພັນຄົນ ພາກັນເດີນຂະບວນຢູ່ຕາມຖະໜົນຫົນທາງໃນທົ່ວປະເທດໃນການ ໂຮມຊຸມນຸມປະທ້ວງອີກຮອບນຶ່ງທີ່ແນໃສ່ເພື່ອໂຄ່ນລົ້ມປະທານາທິບໍດີ Bashar al-Assad ພວກປະທ້ວງ ໄດ້ໂຮມຊຸມນຸມກັນ ຢູ່ໃນທົ່ວເຂດພາກເໜືອຂອງປະເທດ ແລະບໍລິເວນອ້ອມ ແອ້ມນະຄອນຫຼວງ Damascus ເຖິງແມ່ນໄດ້ມີການສົ່ງກຳລັງຮັກສາຄວາມສະຫງົບໄປປະ ຈຳການຢ່າງແໜ້ນໜາແລະມີຄວາມຢ້ານກົວກ່ຽວກັບການສືບຕໍ່ປາບປາມຂອງພວກທະຫານ ກໍຕາມ ພວກປະທ້ວງໄດ້ຖືກໂຈມຕີໂດຍກຳລັງທີ່ນິຍົມລັດຖະບານມາໄດ້ 100 ກວ່າມື້ແລ້ວ ນັກເຄື່ອນໄຫວ Rami Abdel Rahman ຈາກກຸ່ມສັງເກດການສິດທິມະນຸດໃນຊີເຣຍ ທີ່ມີ ສຳນັກງານຢູ່ກຸງລອນດອນກ່າວຕໍ່ອົງການຂ່າວຝຣັ່ງໂດຍທາງໂທລະສັບຈາກເມືອງ Kiswah ວ່າ ກຳລັງຮັກສາຄວາມສະຫງົບຂອງຊີເຣຍໄດ້ລະດົມຍິງເຂົ້າໃສ່ພວກປະທ້ວງ ຢູ່ໃນເມືອງດັ່ງ ກ່າວ ຊຶ່ງເຮັດໃຫ້ມີຜູ້ໄດ້ຮັບບາດເຈັບທີ່ບໍ່ຊາບຈຳນວນ ອົງການຂ່າວຣອຍເຕີ້ລາຍງານວ່າ ປະຊາຊົນໃນເມືອງ Barzeh ຄົນນຶ່ງແຈ້ງວ່າ ທຳອິດກຳ ລັງຮັກສາຄວາມສະຫງົບໄດ້ໃຊ້ລະເບີດນໍ້າຕາຂັບໄລ່ພວກປະທ້ວງແຕ່ຫຼັງຈາກນັ້ນໄດ້ຍິງປືນ ເຂົ້າໃສ່ພວກປະທ້ວງ ຈາກເທິງຫຼັງຄາ ເວລາການຮ້ອງຄຳຂວັນໂຈມຕີທ່ານ Assad ຍັງດຳ ເນີນຢູ່ຕໍ່ມາ ທີ່ຄຸ້ມ Irbin ໃນເຂດຊານເມືອງຂອງນະຄອນຫຼວງ Damascus ພວກປະທ້ວງພາກັນຮ້ອງ ຄຳຂວັນວ່າ “ບອກໃຫ້ໂລກຮູ້ Bashar ເປັນຜູ້ປົກຄອງທີ່ບໍ່ມີຄວາມຖືກຕ້ອງຊອບທຳແລ້ວ” ມີລາຍງານວ່າ ມີຜູ້ເສຍຊີວິດຈຳນວນນຶ່ງ ໃກ້ໆນະຄອນຫຼວງ Damascus ແລະ ຢູ່ບ່ອນ ອື່ນໆ ໂທລະພາບຂອງທາງການຊີເຣຍໄດ້ຖິ້ມໂທດໃສ່ກຸ່ມອັນທະພານປະກອບອາວຸດວ່າ ຍິງປືນ ເຂົ້າໃສ່ກຳລັງຮັກສາຄວາມສະຫງົບ ໃນເຂດຊານເມືອງ ຂອງນະຄອນຫຼວງ Damascus ເປັນເຫດໃຫ້ມີຜູ້ເສຍຊີວິດ 3 ຄົນ ລາຍລະອຽດຂອງຄວາມຮຸນແຮງໃນມື້ວັນສຸກວານນີ້ ຍັງບໍ່ທັນໄດ້ຮັບການຢືນຢັນຈາກແຫຼ່ງ ຂ່າວທີ່ເປັນອິດສະຫຼະເທື່ອສ່ວນໃຫຍ່ແລ້ວກໍເປັນຍ້ອນຊີເຣຍບໍ່ອະນຸຍາດໃຫ້ສື່ມວນຊົນຈາກ ຕ່າງປະເທດ ເຂົ້າໄປເກັບກຳຂ່າວການປະທ້ວງ ພວກນັກເຄື່ອນໄຫວ ກ່າວວ່າ ການປາບ ປາມຂອງທາງການຊີເຣຍ ເຮັດໃຫ້ມີຜູ້ເສຍຊີວິດແລ້ວຢ່າງນ້ອຍ 1,400 ຄົນໃນໄລຍະ 3 ເດືອນຜ່ານມານີ້ ຂະນະດຽວກັນ ເຈົ້າໜ້າທີ່ເຕີກກີກ່າວໃນມື້ວັນສຸກວານນີ້ວ່າ ມີອົບພະຍົບຊາວຊີເຣຍຫຼາຍ ກວ່າ 1,500 ຄົນໄດ້ຂ້າມຊາຍແດນເຂົ້າໄປໃນປະເທດເຕີກກີຫຼັງຈາກທະຫານຊີເຣຍໄດ້ບຸກ ໂຈມຕີເມືອງ Khirbet al-Jouz ອີງຕາມການກະປະມານຂອງລັດຖະບານເຕີກກີແລ້ວມີຊາວຊີເຣຍເກືອບ 12,000 ຄົນອາ ໄສຢູ່ໃນສູນຕູບຜ້າຕັ້ງຂະໜາດໃຫຍ່ໃນປະເທດເຕີກກີ ມີລາຍງານວ່າ ທະຫານຊີເຣຍຢູ່ຫ່າງຈາກສູນດັ່ງກ່າວໃນລັດສະໝີ 500 ແມັດຂອງບໍລິເວນ ຊາຍແດນ